als_Latn dik_Latn sag_Latn
Arban Abrashi nga Lidhja Demokratike e Kosovës (LDK) i cili në mandatin e fundit qeverisës ishte ministër i Ministrisë se Punës dhe Mirëqenës Sociale,dhe aktualisht në listën për deputetë të Kuvendit të Kosovës në një intervistë për gazeta “Bota Sot” ka thënë se në udhëheqjen e tij sa ishte ministër ka pas progres dhe se ngritja e pensioneve ka qenë një punë një nga arritjet e kësaj qeverie. Sipas Abrashit LDK-ja janë tradhetuar nga PDK-ja, por nuk është se nuk kanë qenë të vetëdijshëm. Arban Abrashi ka thënë se edhe një mandat në MPMS është i domosdoshëm për të çuar deri në fund reformat e ndërprera me dhunë.
Bota Sot: A mendoni se gjatë këtij mandati keni arritur të bëni punën më të mirë të mundshme si ministër?
Arban Abrashi: Mendoj se kemi shënuar progres të dukshëm në shumë sfera të punës, duke filluar nga subvencionimi i pagave deri në një vit për të rinjtë, gra dhe persona me nevoja të veçanta, te ndarja e qindra granteve për vetëpunësim, nga fondet e ministrisë por edhe në bashkëpunim me partnerë ndërkombëtarë si UNDP, GIZ, etj., e deri te angazhimet në praktikë në punë e trajnimet profesionale që ua mundësuan të papunëve të kualifikohen për punësim të qëndrueshëm.
(Tekstin e plotë mund ta lexoni të Enjten në publikimin e shtypur të gazetës kombëtare “Bota sot”)
als_Latn als_Latn als_Latn als_Latn